kardosdrur/scandi-wiki huggingface dataset:
Silver Broom 1969

Air Canada Silver Broom 1969 var det 11. VM i curling for mænd. Turneringen blev afviklet i arenaen Perth Ice Rink i Perth, Skotland, Storbritannien i perioden 3. – ?. marts 1969 med deltagelse af otte hold. 

Mesterskabet blev for andet år i træk (og 9. gang i alt) vundet af Canada, som besejrede USA med 9-6 i finalen. Tredjepladsen gik til værtslandet Skotland, som tabte 5-7 til USA i semifinalen. Canadas hold var under ledelse af Ron Northcott, som tidligere også havde ført canadierne til guld ved Scotch Cup 1966 og Silver Broom 1968.

Resultater

Grundspil 

De otte deltagende hold spillede en enkeltturnering alle-mod-alle. Vinderen af grundspillet kvalificerede sig direkte til finalen, mens nr. 2 og 3 gik videre til semifinalen, hvor de spillede om den anden finaleplads.

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=16 

1969
Sport i 1969
Perth (Skotland)
Curling i Storbritannien
Valérie Kaprisky

Valérie Kaprisky (født 19. august 1962) er en fransk skuespiller, bedst kendt for sine filmroller i Jim McBrides romantiske thriller Breathless (1983), hvor hun spiller over for Richard Gere, og i Andrzej Żuławskis drama La femme publique (1984), for hvilken hun blev nomineret til en César. Hendes præstation i La femme publique var desuden inspirationskilden til den kropslige udformning af tegneseriefiguren Druuna.

Udvalgte film 
 Breathless (1983)
 L'année des méduses (1984)
 La femme publique (1984)
 Glam (1997)
 Mon petit doigt m'a dit... (2005)

Kilder 
 Tony Crawley: Valerie Kaprisky – The "Breathless" Bardot (Knave nr. 12, 1984)
 Nicolas Barbano: Hun tør vise sin krop! (Super PS nr. 1, 1997)

Eksterne henvisninger 

Skuespillere fra Frankrig
Arthur Scherbius

Arthur Scherbius (født 30. oktober 1878, død 13. maj 1929) var en tysk elektronikingeniør der opfandt Enigma-maskinen. Han søgte patent i USA, og fik U.S. patent 1,657,411.

I 1918 startede han firmaet Scherbius & Ritter. Hans krypteringsmaskine var beregnet for firmaer der ville have sikker kommunikation. I 1929 døde han i en ulykke med en hestevogn.

Senere fandt Nazi-Tyskland ud af at benytte Enigma først ved Wehrmacht og Luftwaffe med en 3 hjulet version, og senere Kriegsmarine med en 4 hjulet version.

Elektroingeniører
Ingeniører fra Tyskland
Opfindere fra Tyskland
Erhvervsfolk fra Tyskland
Silver Broom 1970

Air Canada Silver Broom 1970 var det 12. VM i curling for mænd. Turneringen blev arrangeret af International Curling Federation og afviklet i arenaen Memorial Auditorium i Utica, New York, USA i perioden 1. – ?. marts 1970 med deltagelse af otte hold. USA var VM-værtsland for første gang.

Mesterskabet blev for tredje år i træk (og 10. gang i alt) vundet af Canada, som besejrede Skotland med 11-4 i finalen. Tredjepladsen gik til Sverige, som tabte 7-8 til Skotland i semifinalen. Værtslandet USA sluttede på fjerdepladsen og dermed endte amerikanerne for første gang nogensinde ikke blandt de tre bedste hold.

Resultater

Grundspil 

De otte deltagende hold spillede en enkeltturnering alle-mod-alle. Vinderen af grundspillet kvalificerede sig direkte til finalen, mens nr. 2 og 3 gik videre til semifinalen, hvor de spillede om den anden finaleplads.

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=18 

1970
Sport i 1970
Curling i USA
Sport i New York
Skibsted Fjord

Skibsted Fjord er en sidefjord til Limfjorden, der adskiller Thy i nord fra  Thyholm mod syd. Den går med nogle sving øst-vest, og ender i vest ved en kun nogle hundrede meter bred, lav tange, Draget, hvor Nissum Bredning ligger på den sydvestlige side. Fjorden eller vigen er omkring 10 km lang, og ved dens nordlige side ligger øst for det sydlige Thy halvøen Boddum, og ud for den holmen Lindholm, der udgør den nordlige afgrænsning til Limfjorden i øst.

Skibsted Fjords sydside er Thyholms nordkyst, der mod øst ender ved Katholm Odde og Munkholm Odde. Nordøst for fjorden ligger Agerø. 

Skibsted Fjord er ifølge overleveringer den vig i Limfjorden, hvor Knud den Hellige samlede sin ledingsflåde for et togt mod England i 1085; invasionen blev dog ikke til noget.

Skibsted fjord og Agerø og farvandende omkring blev fredet i 2006, og området indgår i Natura 2000-område 28: Agger Tange, Nissum Bredning, Skibsted Fjord og Agerø  , og er både habitatområde og fuglebeskyttelsesområde

Eksterne kilder og henvisninger

 Fredningskendelse

Thisted Kommunes geografi
Struer Kommunes geografi
Fjorde i Danmark
Limfjorden
Fredede arealer i Danmark
EU-habitatområder i Danmark
Fuglebeskyttelsesområder i Danmark
Theologisk Oratorium

Theologisk Oratorium var et luthersk, moderat højkirkeligt, religiøst broderskab for mænd indenfor Folkekirken. Det blev grundlagt i 1927. Opløst i 2016. Formuen er overdraget Selskabet for Tidebøn og Gregoriansk Sang. 

Theologisk Oratorium blev grundlagt af teologiske studenter fra Københavns Universitet. Thomas Lønborg-Jensen havde været i England i 1926 og inspireret af livet blandt ordinanderne i Den anglikanske Kirke på Kelham Theological College. I København tog han initiativ til en religiøst fællesskab for teologiske studenter, som ville forene et liturgisk liv og pastoral omsorg med studierne. Denne kreds af stiftende brødre indbefattede Regin Prenter, Richard Fangel og Dag Monrad Møller. I 1936 tog sognepræst Viggo Lissner initiativ til en "præstegruppe" i Oratoriet, sådan at studenter kunne fortsætte som medlemmer af Theologisk Oratorium efter deres embedseksamen.

Oratoriet var inddelt i regionalkonventer, som mødtes med forskellig hyppighed. Generalkapitel holdtes en gang årligt i juni. Theologisk Oratoriums organisation var enkel, der var ikke noget kapitel, kun broderskabets leder og lederne af regionalkonventerne foruden et udvalg for Generalkapitlet. Tidebøn, nadver og teologisk læsning var en vigtig del af medlemmernes fælles liv. Oratoriet udgav mange bøger, fx om daglig tidebøn og gregoriansk sang - se nedenfor. .

Theologisk Oratorium fejrede sit 75 års jubilæum i 2002. Lederen var siden 1999 Steen Skovsgaard, biskop over Lolland-Falsters Stift, men han blev 2010 afløst af sognepræst Peter Østerby-Jørgensen.

Udgivelser på eget forlag:

1929 Bibelske Psalmer 1. udg. (med 1931 prøve-oversættelsen af Gamle Testamente)

1933 Bibelske Psalmer 2. udgave

1946 Bibelske Psalmer 3. udgave (komplet)

1947 Morgen- og Aftensang 

1953 Gudstjenestekollekterne (med senere udg.)

1953 Ugens Tidebønner

1961 Kirkeårets Tidebønner

Udgivelser på Engstrøm og Sødrings forlag:

1961 Dansk Tidebog 1. udg.  

1962 Ungdommens Tidebog

1963 Antifonale til Dansk Tidebog I

1965 Antifonale til Dansk Tidebog II-III

De senere udgaver af Tidebogen (1971 og 2016-17) skete under Selskabet Dansk Tidegærd (fra 2012 Selskabet for Tidebøn og Gregoriansk Sang)

Eksterne henvisninger 
 Et broderskab i bøn fylder 75 – Kristeligt Dagblad, 10 June 2002 
 Das Theologische Oratorium  by Reinhard Mumm. – Quatember 1976 (p. 112-113) (Tysk)

Folkekirken
Danske kirkelige foreninger
Etableret i 1927
Almindelig vinterkarse

Almindelig vinterkarse (Barbarea vulgaris) er en 30-90 cm høj, urtagtig plante med gule blomster. Den findes især på græsmarker og i enge, og den kan nu og da blive ukrudtsagtig i haverne.

Beskrivelse 
Almindelig vinterkarse er en toårig plante, der danner en grundstillet bladroset det første år, og som sætter en opret, blomsterbærende stængel det følgende år. De grundstillede blade er spatelformede med parvise, ægformede sidelapper og en afrundet endelap og bølget-tandet rand. Stængelbladene er derimod hele med tandet eller fliget rand.

Blomstringen foregår i maj-juli, hvor man finder blomsterne i en endestillet stand yderst på den blomsterbærende stængel. De enkelte blomster er regelmæssige og 4-tallige med lysegule kronblade. Frugterne er udstående til oprette, trådagtige skulper med mange frø.

Højde x bredde og årlig tilvækst: 0,60 x 0,35 m (60 x 35 cm), begge oplysninger gælder plantens andet leveår.

Hjemsted 

Almindelig vinterkarse er udbredt i Nordafrika, Mellemøsten, Kaukasus, Centralasien, Sibirien, Østasien og på det Indiske Subkontinent samt i det meste af Europa. I Danmark findes den overalt på næringsrige, fugtige græsmarker, enge og vejkanter, især i den østlige del af landet. Arten er i øvrigt knyttet til lysåbne voksesteder med en middelfugtig og nogenlunde næringsrig jord.

I fuglereservatet ved Barup Sø på det nordlige Falster ligger nogle enge, og her findes arten sammen med bl.a. benved, alm. katost, alm. kvik, butbladet skræppe, engsvingel, fløjlsgræs, gåsepotentil, korbær, kornvalmue, kruset skræppe, krybende potentil, lugtløs kamille, nyrebladet ranunkel, rød tvetand, skvalderkål, storkronet ærenpris, vellugtende gulaks og vild løg

Underarter 
Ny forskning har vist, at denne art tilsyneladende består af to forskellige, økologiske typer eller underarter. De to typer kan adskilles på de unge rosetblades behåring, idet den ene har tæthårede rosetblade, mens den anden har glatte rosetblade med kun enkelte, spredte hår. De øvrige kendetegn, der adskiller typerne, er:
 Glat type (Barbarea vulgaris ssp. vulgaris): Resistent overfor kålmøl og visse jordlopper. Planterne indeholder de kemiske stoffer glucobarbarin, cellobiosyl-oleanolic acid, og cellobiosyl-hederagenin.
 Håret type (Barbarea vulgaris ssp. arcuata): Ikke resistent overfor kålmøl og jordlopper. Planterne indeholder det kemiske stof glucosibarin.

Noter

Kilder 
 Jordlopper som botanikere i Urt, 2003, 27 side 78-82.
 Glucosinolates, flea beetle resistance, and leaf pubescence as taxonomic characters in the genus Barbarea (Brassicacea) i Phytochemistry, 2003, 63 side 69-80.
 A saponin correlated with variable resistance of Barbarea vulgaris to the diamondback moth Plutella xylostella i Journal of Chemical Ecology, 2003, 29 side 1417-1433.
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Toårige urter
Katie Leung

Katie Liu Leung (født 8. august 1987) er en skotsk skuespiller. Hun er bedst kendt for at spille rollen som Cho Chang i filmen Harry Potter og Flammernes Pokal fra 2005.

Hun bor i øjeblikket i Motherwell, sammen med sin far Peter Leung, sine brødre og en yngre søster. Leung blev udvalgt blandt mere end 3.000 håbefulde piger til prøvespillingene for rollen som "Cho Chang". Den eneste antagelse som forfatteren til Harry Potter-bøgerne J.K. Rowling havde bedt om var, at den person som spillede rollen skulle være en skuespiller som ikke var særlig kendt i forvejen.  

Derudover medvirkede hun også i Harry Potter og Fønixordenen i 2007, og Harry Potter og Halvblodsprinsen i 2009.

Filmografi

Eksterne henvisninger 

 

Skuespillere fra Skotland
Harry Potter-skuespillere
Musée de Grenoble

Grenoble Museum (fr. Musée de Grenoble) er et kunstmuseum i Grenoble, Frankrig, med udstillinger i ca. 50 rum omfattende kunst fra antikken og fra og med det 13. århundrede til nutiden. Museet blev grundlagt i 1798 af kunstlæreren Louis-Joseph Jay og har skiftet domicil flere gange før det fik sin nuværende bygning ved breden af floden Isère.

Det har ca. 210.000 besøgende årligt og er således det næstmestbesøgte museum i departementet Isère efter Musée de la Révolution française (Den Franske Revolutions Museum) i Vizille.

Fodnoter

Eksterne links 
 Officiel hjemmeside (på fransk)

Grenoble, Musee de
Grenoble
Museer etableret i 1798
Rhythm

Rhythm er det sjette studiealbum fra den danske sanger og sangskriver Thomas Helmig, der blev udgivet den 5. marts 1992 på Genlyd. Det er Helmigs første engelsksprogede album, da han efter eget udsagn var blevet træt af at skrive sange på dansk. Ifølge Helmig er Rhythm en "amerikaner-lp" inspireret af Rhythm and blues-genren. På syv måneder havde albummet solgt 40.000 eksemplarer. I 2006 udtalte Helmig at Rhythm er blandt hans dårligste albums: "Der er en af mine måske dårligste plader, men for mig var den meget vigtig. Dér lavede jeg den mest uforpligtende musik, jeg nogensinde har lavet, for min egen skyld, og jeg havde det fedt med det."

Cut'n'Move-rapperen MC Zipp optræder på nummeret "Good Time Rewind". Sangen "Memphis Blues Again" er en coverversion af Bob Dylans "Stuck Inside of Mobile with the Memphis Blues Again" fra albummet Blonde on Blonde (1966).

Rhythm blev, som det første af Helmigs album, udgivet internationalt i Tyskland, Holland og Schweiz med titlen Thomas Helmig. Den internationale udgave indeholder den nye sang "Cross the Water" samt "Give Me Your Love", der er en engelsk version af "Giv mig din mund" fra sangerens forrige album Løvens hjerte (1990).

Spor 
Alt tekst og musik er skrevet af Thomas Helmig, undtagen hvor noteret.

Hitlisteplacering

Medvirkende 
 Thomas Helmig – tekst, musik, vokal, piano, keyboards, guitar, mixer, producer
 Lasse Andersson – guitar, bas, piano, keyboard, kor, mixer, producer
 Claes Antonsen – trommer
 Uffe Isaksen – percussion
 Niels Mathiasen – saxofon
 Sylvia Mason-James – kor
 Sonia Jones Morgan – kor
 Tom R. Andersen – tekniker, mixer
 Tom Jeppesen – tekniker
 Jørgen Knub – tekniker

Kilder

Eksterne henvisninger 
 

Thomas Helmig-album
Album fra 1992
Årene går (De største af de første)

Årene går (De største af de første) er det første opsamlingsalbum fra den danske sanger og sangskriver Thomas Helmig, der blev udgivet den 29. oktober 1997. Det indeholder dansksprogede sange udgivet på albummene Thomas, 2, Kære maskine, Vejen væk og  Løvens hjerte i perioden 1985 til 1990 i remasterede udgaver. Albummet indeholder også de to nye sange, førstesinglen "Jeg tager imod" og "Måske denne gang", sidstnævnte der senere blev indspillet på engelsk på 1999-albummet Dream. Årene går (De største af de første) har solgt over 150.000 eksemplarer.

Spor 
Alt tekst og musik er skrevet af Thomas Helmig, undtagen hvor noteret.

Hitlisteplacering

Kilder

Eksterne henvisninger 

Thomas Helmig-album
Opsamlingsalbum fra 1997
Say When

Say When er det syvende studiealbum fra den danske sanger og sangskriver Thomas Helmig, der blev udgivet den 11. august 1993 på Genlyd. Thomas Helmig producerede og indspillede størstedelen af albummet i januar 1993 i Los Angeles, sammen med amerikanske Jai Winding. Efterfølgende blev et enkelt nummer genindspillet i Feedback-studiet i Århus, og to nyskrevne numre kom til. Om albummet har Helmig udtalt, "Rent melodisk synes jeg, at den nye cd er i tråd med det forrige, jeg har lavet, men det er måske blevet en anelse enklere. Jeg er vendt tilbage til en nærmest gammeldags lyd. Jeg fandt ud af, at mine nye melodier stod stærkere uden at blive pustet op af store arrangementer. Det hele er måske lidt mere rocket, men det er nok mere spillemåden, end det er selve melodierne."

Say When indbragte sangeren tre priser ved Dansk Grammy 1994 for Årets danske sanger, Årets danske sangskriver og Årets danske pop udgivelse. Albummet solgte 80.000 eksemplarer. Følgende singler blev udgivet fra albummet: "Don't Leave Tonight", "Want You for Myself", "Forever" og "Little Young Fascist".

Spor 
Alt tekst og musik er skrevet af Thomas Helmig.

Medvirkende 
 Thomas Helmig – tekst, musik, vokal, bas, harmonika, guitar, keyboard, producer
 Jai Winding – producer, keyboard
 Tom Andersen – tekniker
 Duane Seykora – tekniker
 Matt Hyde – tekniker
 Mark O'Donoughue – mixer
 Claes Antonsen – trommer, percussion
 Mads Michelsen – percussion
 David Williams – guitar
 Michael Thompson – guitar
 Per Frost – guitar
 Bob Glaub – basguitar
 Michael Porcaro – basguitar
 Jean McClain – kor
 Shaun Murphy – kor
 Sonia Morgan-Jones – kor
 Sylvia Mason-James – kor

Hitlisteplacering

Referencer

Eksterne henvisninger 
 

Thomas Helmig-album
Album fra 1993
Søndagsbarn

Et barn der er født på en søndag omtales ofte som et søndagsbarn. Ifølge folketroen, så skulle et søndagsbarn være yderst begavet, venlig og vellidt.
I nogle tilfælde mener man også, at søndagsbørn besidder overnaturlige evner, som eksempelvis synskhed. Begrebet søndagsbarn har oprindeligt sit udspring i antikkens Rom, hvor der indtil kristendommens indførelse var tale om et "torsdagsbarn".

Folketro
Rocco Siffredi

Rocco Siffredi (født Rocco Antonio Tano 4. maj 1964) er en italiensk filminstruktør, filmproducent, skuespiller og pornostjerne, der har haft hovedroller i over 400 film.
Sit kunstnernavn tog han fra den fiktive person "Roch Siffredi" spillet af Alain Delon i gangsterfilmen Borsalino (1970). Han er også kendt som "den italienske hingst".

Ud over pornofilmene medvirker han også i mainstreamfilmene Romance (1999) og Anatomie de l'enfer (2004).

Han har Ifølge Mikael Wulff inspireret den talende bæver Rocco i tv-serien Dolph & Wulff med Venner (2006).

Litteratur 
 Johnny Alucard: Rocco og hans brækjern (PS Pige-Special nr. 12, 1993)
 Nicolas Barbano: Rocco tænder på ægte piger (interview i PS Pige-Special nr. 8, 1996)
 Nicolas Barbano: Verdens 25 hotteste pornostjerner (Rosinante, 1999) 
 Nicolas Barbano: En kneppeskøn dag med Rocco (PS Pige-Special nr. 5, 2002)

Eksterne kilder/henvisninger 

 RoccoSiffredi – Officielle Hjemmeside i italiensk
 RoccoSiffredi – Officielle Hjemmeside på engelsk
 RoccoSiffredi  – Trailers og film med Rocco
 

Skuespillere fra Italien
Filminstruktører fra Italien
Pornomodeller fra Italien
Bruce Boxleitner

Bruce Boxleitner (født 12. maj 1950) er en amerikansk skuespiller og forfatter. Han er nok bedst kendt for at have spillet hovedrollen i filmen Tron fra 1982.

Eksterne henvisninger 

 

Skuespillere fra Illinois
Kristen Madsen Brodersen

Kristen Madsen Brodersen (født 29. juli 1914 i Avnbøl, død 17. juni 1942 ved Demjansk) var en dansk soldat, der gjorde tjeneste i Frikorps Danmark.

Han meldte sig ind i DNSAP den 28. oktober 1933. Kort efter flyttede han til København og blev medlem af DNSAP's stormtropper, SA. Han blev indkaldt til hæren og blev optaget på officersskolen.

Da Danmark den 9. april 1940 blev besat af tyskerne, befandt han sig i Sønderborg. Lige som nogle af sine officerskammerater var han utilfreds med, at danske soldater ikke fik lov til at gøre modstand mod invasionen.

Efter at den danske regering tillod soldater og officerer at træde ud af hæren for at indtræde i den tyske hær, meldte han sig i foråret 1941 til Waffen-SS.

I juni 1941 meldte han sig ind i det nyoprettede Frikorps Danmark. Han blev tilknyttet Frikorpset i Führerreserven, som omfattede de officerer, der ikke havde nogen fast opgave, men oftest gjorde tjeneste som midlertidige chefer for enheder, hvis egen chef manglede.

Den 11. juni forsøgte Frikorpset for anden gang at indtage landsbyen Bol Dubowizy. Angrebet blev ledet af det 3. kompagni under Untersturmführeren Alfred Nielsen. Kristen Madsen Brodersen deltog som guide for de angribende soldater. Senere faldt Untersturmführer Alfred Nielsen i kamp, og Brodersen overtog kompagniet og førte det til sin død.

Hans død er omgivet af mystik. Nogle kilder fortæller, at han den 17. juni 1942 blev dræbt ved et artilleriangreb. En anden forklaring lød på, at han den 17. juni 1942 ville imponere sine soldater ved at vise dem, hvor ineffektiv en tysk håndgranat var. Hans demonstration gik dog ikke som planlagt, og granaten sprang og dræbte ham på stedet. Det fortælles, at han ikke var helt ædru.

Kilder 
 Danskere i Tysk Tjeneste – Kristen Madsen Brodersen

Danskere i 2. verdenskrig
Nazister fra Danmark
Danskere i 1900-tallet
Medlemmer af Frikorps Danmark
Officerer fra Danmark
Stupid Man

Stupid Man er det ottende studiealbum fra den danske sanger og sangskriver Thomas Helmig, der blev udgivet den 29. september 1994 på Genlyd og BMG. Albummet var Helmigs tredje engelsksprogede album, og lå i tråd med forgængerne Rhythm (1992) og Say When (1993), hvor Helmig ligesom på Stupid Man havde arbejdet på at skrive "den optimale popsang".

Stupid Man blev Helmigs største kommercielle succes. På én uge solgte albummet 20.000 eksemplarer, og nåede op på 250.000 solgte eksemplarer i slutningen af 1996. Stupid Man indbragte sangeren hele syv priser ved Dansk Grammy 1995 i kategorierne "Årets danske album", "Årets danske sanger", "Årets danske hit" (for "Gotta Get Away from You (Keep on Walking)"), "Årets danske pop udgivelse", "Årets danske sangskriver" og "Årets danske producer" samt specialprisen "Grøn Pris" i samarbejde med Tuborg. Thomas Helmig blev dermed den første artist i historien, til at vinde i alle de kategorier han var nomineret til. Albummet blev udgivet i en international udgave den 1. marts 1995.

Spor 
Alle sange er skrevet af Thomas Helmig, undtagen "Give Me a Chance" der er skrevet af Paul Carrack.

Hitlisteplacering

Referencer

Eksterne henvisninger 

Thomas Helmig-album
Album fra 1994
The Fireflies

The Fireflies er en dansk countrygruppe, som blev dannet i forbindelse med X Factor 2010, da dommeren Carsten "Soulshock" samlede Henriette Andersen (18 år, fra Skanderborg), Julia Fabrin (22 år, fra København (f. 6.3.1987)) og Mathilde Christensen (17 år, fra Randers (f. 4.5.1994 )), der havde meldt sig til konkurrencen som solister, men var blevet frasorteret inden "superbootcamp". The Fireflies endte på fjerdepladsen i konkurrencen. Sony Music havde i forbindelse med X Factor førsteret til at skrive kontrakt med dem, men valgte at lade være med at gøre brug af denne ret. Efterfølgende har gruppen fået en pladekontrakt med A:larm Music. Den. 26. april 2010 udsendte The Fireflies singlen "It's Useless", der er produceret af Soulshock & Karlin og er første single fra deres debutalbum.

The Fireflies i X Factor 

Den 18. oktober 2010 udkom deres første CD, som blot var betitlet med deres kunstnernavn The Fireflies.

Udgivelser

The Fireflies 

CD 1:
 01. 25 Signs
 02. Can’t Make Me Love You
 03. Nowhere
 04. The Worst Part
 05. It’s Useless
 06. Starting from Scratch
 07. Break It to My Heart
 08. I’ll Do Anything
 09. Tears Run Dry
 10. By Heart
 11. Miss You the Most

CD 2:
 01. Sauna Sessions Cd2
 02. Landslide
 03. Buses and Trains
 04. Bridge over Troubled Water
 05. Wild Horses
 06. Human Nature

Kilder 

Deltagere i X Factor (Danmark)
Musikgrupper fra Danmark
Musikgrupper fra 2010
Wanted (Thomas Helmig-album)

Wanted er det andet opsamlingsalbum fra den danske sanger og sangskriver Thomas Helmig, der blev udgivet den 15. november 2000. Det indeholder engelsksprogede sange udgivet på albummene, Rhythm, Say When, Stupid Man, Groovy Day og Dream i perioden 1992 til 1999. Albummet indeholder også de to nye sange "Emotional Ghetto" og "Superstar (Once in a Lifetime)". Sidstenævnte er med på soundtracket til Susanne Bier-filmen Hånden på hjertet. I 2006 blev sangen udgivet af den svenske sanger Jonas Hedqvist.

Spor 
Alle sange er skrevet af Thomas Helmig, undtagen hvor noteret.

Hitlisteplacering

Kilder

Eksterne henvisninger 
 

Thomas Helmig-album
Opsamlingsalbum fra 2000
Var hun uskyldig?

Var hun uskyldig? (en.: Sad Cypress) er en Hercule Poirot – krimi fra 1940, hvor Agatha Christie sætter sin detektiv til at undersøge, om en ung kvinde er skyldig i mord.

Plot 

Elinor Carlisle er under anklage for at have myrdet sin arvetante. Tanten var alvorligt syg og ønskede selv at dø, så måske er der tale om medlidenhedsdrab?

Det viser sig dog hurtigt, at der også var andre i tantens famile og omgangskreds der havde et motiv til at dræbe hende. Imidlertid sker endnu et drab, hvorefter det er klart, at der er tale om overlagt mord. Et kendskab til William Shakespeare kan hjælpe læseren med at løse gåden.

Anmeldelser 
Bogen er meget intens i såvel handlingsforløb som karakterbeskrivelser, ligesom der er flere romantiske affærer involveret. To kendte Christie -biografier karakteriser denne roman som en af Christies bedste.

Bearbejdning 

Under navnet Dyster Cypress indgår ”Var hun uskyldig” i den TV-serie om Poirot, hvor David Suchet spiller hovedrollen. Episoden er vist flere gange på dansk TV, senest på DR1 den 11. april 2010. Den findes på en DVD, som blev udgivet i 2007

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London) 

Romaner fra England
Litteratur i 1940
Krimier
Hercule Poirot bøger